CELEX: 62018CN0481
Language: mt
Date: 2018-07-23 00:00:00
Title: Kawża C-481/18: Rikors ippreżentat fit-23 ta’ Lulju 2018 – Il-Kummissjoni Ewropea vs Ir-Repubblika Taljana

17.9.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/29
            
         
      Rikors ippreżentat fit-23 ta’ Lulju 2018 – Il-Kummissjoni Ewropea vs Ir-Repubblika Taljana
      (Kawża C-481/18)
      (2018/C 328/38)
      Lingwa tal-kawża: it-Taljan
      
         Partijiet
      
      
         Rikorrenti: Il-Kummissjoni Ewropea (rappreżentanti: A. Szmytkowska, C. Sjödin, aġenti)
      
         Konvenuta: Ir-Repubblika Taljana
      
         Talbiet
      
      Ir-rikorrenti titlob li l-Qorti tal-Ġustizzja jogħġobha:
      
                  —
               
               
                  tikkonstata li, billi ma adottatx il-liġijiet, ir-regolamenti u d-dispożizzjonijiet amministrattivi neċessarji sabiex tikkonforma ruħha mad-Direttiva tal-Kummissjoni 2012/39/UE tas-26 ta’ Novembru 2012 li temenda d-Direttiva 2006/17/KE rigward ċerti rekwiżiti tekniċi għall-ittestjar tat-tessuti u taċ-ċelluli umani (1) jew, fi kwalunkwe każ, billi ma kkomunikatx id-dispożizzjonijiet tagħha lill-Kummissjoni, ir-Repubblika Taljana naqset milli twettaq l-obbligi tagħha taħt l-Artikolu 2(1) tad-Direttiva 2012/39/UE;
               
            
                  —
               
               
                  tikkundanna lir-Repubblika Taljana għall-ispejjeż.
               
            
         Motivi u argumenti prinċipali
      
      Skont l-Artikolu 2(1) tad-Direttiva 2012/39/UE, l-Istati Membri għandhom jadottaw, mhux iktar tard mis-17 ta’ Ġunju 2014, il-miżuri nazzjonali neċessarji sabiex id-dritt intern tagħhom ikun konformi mal-obbligi li jirriżultaw minn din id-direttiva. Peress li r-Repubblika Taljana ma adottatx jew ma kkomunikatx lill-Kummissjoni il-liġijiet, ir-regolamenti u d-dispożizzjonijiet amministrattivi neċessarji għat-traspożizzjoni ta’ din id-direttiva, il-Kummissjoni ddeċidiet li tadixxi lill-Qorti tal-Ġustizzja.
      
         (1)  ĠU 2012, L 327, p. 24.